Zhantas/Cleaned-Kyrgyz_Wikipedia huggingface dataset:
Бакчиев Талантаалы

Бакчиев Талантаалы - манасчы, илимпоз. Ак-Суу районунун Маман айылында 1971-жылы 2-декабрда туулган. 

1991–1992-жж. Токтогул Сатылганов атындагы Кыргыз мамлекеттик филармониясынын алдындагы фольклордук студиядан окуп, 1992–1995-жж. К.Тыныстанов атындагы Ысык-Көл мамлекеттик университетинин Кыргыз филология факультетинен экстерн түрүндө окуп, артыкчылык диплому менен аяктаган.

2000-жылы чыккан «Саамалык» ырлар жыйнагынын 1-китебине Т.Бакчиевдин айтуусундагы «Манас» эпосунун «Манастын ашы» аттуу окуясынан үзүндү, 2004-жылы «КАФ, АУК, АУЦА – биздин үйүбүз» аттуу көркөм чыгармалар жыйнагында «Каныкейдин кошогу» аттуу окуясынан үзүндү жарык көргөн. 

Анын манасчылык өнөрү тууралуу Г.Айтпаеванын Г.Байсабаеванын, С.Бегалиевдин, К.Дүйшалиевдин, голландиялык окумуштуу Ниенке ван дер Хейденин, Ш.Шакитовдун, А.Эгембердиеванын илимий эмгектери кыргыз, орус, англис тилдеринде жарык көргөн. 

1998-жылы Кыргыз Республикасынын Өкмөтүнүн жана ПРООНдун «Устат-шакирт» аттуу долбоорунун алкагында, жаш манасчылар Алмаз Эгембердиев менен Улан Төлөгөновду тарбиялаган. 

2004-жылы «А.Жакыпбектин адабият менен фольклордун кесилишиндеги чыгармачылык изденүүсү» аттуу темада кандидаттык диссертациясын жактаган. 

Т.Бакчиевдин манасчылык өнөрдүн келип чыгышы, калыптанышы, анын негизги озуйпалары, азыркы коомдогу ээлеген орду сыяктуу маселелерди козголгон жыйырмадан ашуун илимий макалалары жарык көргөн. 

“Манас-мурас” коомдук фондунун мүчөсү, “Манас” банкынын стипендианты.

2006-жылдан Кыргыз Республикасынын Улуттук жазуучулар союзунун мүчөсү.

 Жарык көргөн китептери 
 Кыргыз тилинде 
Алмамбеттин жомогу. – Каракол, 1995. – 116 б.

Манастааным. Жомокчунун жолу. – Б., 2003. – 123 б.

Ашымдын көөнөрбөс мурасы. – Б., 2006. – 111 б. 

Шаабай. – Б., 2006. – 71 б.

 Орус тилинде 
Священный зов. Мнемоническое творчество жомокчу. – Б., 2005. – 114 б. 

Введение в Манасоведение. – Б., 2008. – 104 б. 

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
 Категория:Инсандар
Басылбеков Кубанычбек

Басылбеков Кубанычбек – акын. Кемин районунун Быстровка айылында 1949-жылы 17-мартта туулган. 1967-жылы орус тилиндеги орто мектепти бүтүрүп, эмгек жолун Быстровкадагы электр техникалык заводунда жумушчу болуп иштөөдөн баштаган. 

Мектепте окуп жүргөндө ырларды орусча жазган. Аскердик мөөнөтүн Россиянын Орёл шаарынан өтөп келгенден кийин 1970-жылдан бери котормочулук менен алектенип келет. 

1974-жылы алгачкы ырлары «Учкун» альманахында, кийин басма сөз беттеринде жарык көрүп, 1985–1988-жж. райондук «Эмгек Жарчысы», «Вестник Труда» гезиттеринде кабарчы, котормочу болуп иштеген.

1998-жылы алгачкы беш акындын чыгармаларынан турган «Чыгыш берметтери» аттуу котормо китеби Тегеран шаарынан басылып чыккан. 

2007-жылы ЮНЕСКОнун чечими боюнча Жалалиддин Руминин 800 жылдыгы белгиленип, республикада анын күнүнө карата макала боюнча уюштурулган конкурста 2-орунга ээ болгон жана грамота, акчалай сыйлыктарга ээ болгон. 

1995-жылдан Кыргыз Республикасынын Жазуучулар союзунун мүчөсү. 

 Котормолору 
Чыгыш берметтери: Ырлар. – Тегеран, Эл аралык «Аль-худо», 1988. – 200 б.

Жалалиддин Руми «Дил сыры»: Тамсилдер, тамашалар. – Б.: Учкун, 2000. – 164 б.

Абу Абдулло Рудаки: Ырлар. – Б.: Алтын Тамга, 2008. – 50 б. 

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
 Категория:Инсандар
Бегалиев Темиралы

Бегалиев Темиралы (1912 – 1998) - акын, дастанчы. Тоң районунун Күн-Чыгыш (азыркы Бөкөнбаев) айылында 1912-жылдын аягында туулган. Беш жашында томолой жетим калып, агасы, кыргыздын белгилүү акындарынын бири Шамей Токтобай уулунун колунда чоңойгон. 

1929–1931-жж. Бишкектеги жумушчулар факультетинен окуган соң, айылына кайтып келип комсомолдук, чарбалык кызматтарда иштеген. 

1937-жылдан республикабыздын Тоң, Кара-Кулжа, Өзгөн, Лейлек райондорунда эл агартуу тармагында эмгектенген. “Советтик Кыргызстан” гезитинин штаттан тышкары кабарчысы болгон.

Улуу Ата Мекендик согуштун учурунда 1943-жылдын июнь айынан 1945-жылдын декабрь айына чейин 1-аба армиясында аэродромдук ротада аткыч болгон. 

“Улуу Ата Мекендик согуштун II даражадагы” ордени, “1941–1945-жж. Улуу Ата мекендик согушта Германияны жеңгендиги үчүн”, “Кенисбергди алгандыгы үчүн” “Жеңиштин 20, 25, 40, 50 жылдык” юбилейлик медалдарынын ээси. 

“Эмгектеги артыкчылыгы үчүн”, В.И.Лениндин туулган күнүнүн 100 жылдыгынын урматына «Күжүрмөн эмгеги үчүн» юбилейлик, “Эмгек ардагери” медалдары менен сыйланган. 

Анын ырлары республикалык, облустук гезиттерге жарыяланган. Ал жазган көптөгөн ырлар, дастандар, санжыралар кол жазма түрүндө өздүк архивинде сакталып калган. 

1993-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Кыргыз тилинде 
Залкар менен Жаркын: Дастан. – Б.: Кыргыз Республикасынын Жазуучулар союзунун көркөм адабияттарды жайылтуу бюросу, 1993. – 64 б.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория: Кыргыз Республикасынын жазуучулары
 Категория:Инсандар
Бейшеналиева Динара

Бейшеналиева Динара – акын. Талас районунун Арал айылында 1967-жылы 19-июлда туулган.

1985-жылы орто мектепти, 1988-жылы Талас шаарындагы медициналык окуу жайын бүтүргөн.

Эмгек жолун 1985-жылы Бишкек шаарындагы республикалык оорукананын неврология бөлүмүндө медайым болуп иштөө менен баштаган. 1996–2003-жж. “Асаба”, “Ордо” гезиттеринде кабарчы болуп иштеген.

Алгачкы ырлары 1985-жылы Талас райондук “Эмгек жарчысы” гезитине жарыяланып, кийин чыгармалары облустук “Талас турмушу”, республикалык “Ленинчил жаш”, ”Кыргызстан маданияты”, “Асаба”, ”Агым” гезиттеринде, “Учкун” альманахында жарыялана баштаган.

1992-жылы алгачкы ”Кызыл алма” аттуу китеби жарык көргөн.

Ага “Кыргыз руху” гезити ”2009-жылдын эң мыкты акыны” деген сыйлык ыйгарган. 

2009-жылдан Кыргыз Республикасынын Улуттук жазуучулар союзунун мүчөсү.

 Жарык көргөн китептери 
 Кыргыз тилинде 
Кызыл алма: Ырлар. - Б.: Кыргызстан, 1992. - 151 б.

Турна бийи: Ырлар. - Б.: Бийиктик, 2009. -237 б.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория: Кыргыз Республикасынын жазуучулары
 Категория:Инсандар
Бекболотов Тургунбек

Бекболотов Тургунбек – жазуучу. Киров районунун Ак-Жар айылында 1948-жылы 12-декабрда туулган. Кыргыз Мамлекеттик Университетин бүтүргөн. 

Эмгек жолун Ак-Жар орто мектебинде мугалим болуудан баштап кийин, райондук гезитте кабарчы, башкы редактордун орун басары, Коммунисттик партиянын Киров райондук комитетинде инструктор, Киров атындагы колхоздо парткомдун катчысы болуп иштеген.

2006-жылы Эл аралык Б.Сарногоев атындагы сыйлыктын ээси, 2006-жылы “Талас өрөөнүнүн чыгаан атуулу” наамын алган.

1999-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Кыргыз тилинде 
Көз караш: – Б.: «Акыл» концерни, 1997. – 78 б.

Чарчанган кылым. – Б.: Шам, 1999. – 78 б.

Муздак тамгалар. I китеп. - Б.: Басма тамга, 2003. – 166 б.

II китеп. - Б.: Басма тамга, 2006. – 223 б.

Кечиккен ырлар. – Б.: Бийиктик, 2007. – 366 б. 

Махабат бүтпөс дастаным. – Б.: Бийиктик, 2008. – 120 б.

Бурганак. – Б.: Бийиктик, 2009. – 131 б.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
 Категория:Инсандар
Бекмырзаев Колдош (Колдош мырза)

Бекмырзаев Колдош (Колдош мырза) - акын, жазуучу. Кара-Суу районунун Нурдар айылында 1941-жылы 11-августта туулган. 

Ош шаарындагы Нариманов мектебинен орто билим алып, Анжияндагы педагогикалык институтунда окуган. Кийин Ош облусунун орто мектептеринде мугалим, «Уш садоси» гезитинде кабарчы, 1992-жылдан Ош мамлекеттик университетинде улук окутуучу болуп эмгектенип келген.

1960-жылдан баштап чыгармачылык менен алектенип, ырлары, аңгемелери ар түрдүү альманахтарга жарыяланган. 

Ал Кыргыз Республикасынын Мамлекеттик Гимнин, кыргыз акын-жазуучулары: Б.Алыкуловдун, К.Ташбаевдин, А.Дегенбаеванын ырларын, Ч.Айтматовдун, К.Жусуповдун, А.Камаловдун, Т.Сулаймановдун прозаларын өзбек тилине которгон.

К.Бекмырзаев 1991-жылы Алишер Навоинин мааракесине карата «Уш садоси» гезитинин журналисттер арасында уюштурган сынагында жеңүүчү болгон. 1998-жылы Ош облустук билим берүү бөлүмүнүн Ардак грамотасы менен сыйланган. 

1996-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
Өзбек тилинде

Тилле ушактары: Аңгемелер. – Ташкент: Жаш Гвардия, 1980 – 36 б.

Вафа иши. – Ташкент: Гафур Гульям, 1983. – 64 б.

Сихирлу добуш. – Ташкент: Гафур Гульям, 1983. – 68 б.

Кыштап калган карлыгач: Балдар үчүн. – Ташкент: Жаш Гвардия, 1984. – 38 б.

Гавхар: Аңгемелер. – Ташкент: Жаш Гвардия, 1986 – 36 б.

Дийдар ганимат: Ырлар. – Ташкент: Жаш Гвардия, 1990. – 32 б.

Жаан сеники: Аңгемелер. – Ташкент: Чолпон, 1990 – 64 б.

Бабур мырзанын тайлагы: Тарыхый повесть. – Ташкент: Гафур Гульям, 1990. – 82 б.

Кар жааган түн: Балдар үчүн повесть. – Ош: Жазуучу, 1992. – 34 б.

Каналларда чирактар жанар: Ырлар, поэма. – Ош: Жазуучу, 2000. – 46 б. 

Сатылган көз: Аңгемелер. – Ош: Жазуучу, 2000 – 96 б.

Оштун адабий чөйрөсү. – Ош: Жазуучу, 2001. – 138 б.

Айдың түндөгү көлөкөлөр: Повесть. – Ош: Жазуучу, 2009. – 48 б.

Мубтала болдум сага: Тарыхый повесттер. – Ош: Жазуучу, 2009. – 204 б. 

 Котормолору 
Ч. Айтматов. Атадан калган туяк. - Ош: Жазуучу, 1988. – 38 б. – өзб.

Т. Режебалиев. Махабатым бейишим: Ырлар. - Ош: Жазуучу, 2006. – 52 б. – өзб.

А. Камалов. Таңдайга атылган ок. - Ош: Жазуучу, 2008. – 76 б. – өзб.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
 Категория:Инсандар
Бекназарова Касиет

Бекназарова Касиет – акын. Кочкор-Ата шаарчасында 1951-жылы 22-апрелде туулган.2016 жылы каза болгон.

1968-жылы орто мектепти аяктагандан соң, 1973-жылы Кыргыз улуттук университетин аяктаган. 

1973-жылы эмгек жолун Жалал-Абад облусунун Ноокен районунун “Ленинчил” гезитинде иштөө менен баштаган. Кийин Талас шаарында мугалим, директор жана райондук билим берүү бөлүмүндө тескөөчү, 1998-жылдан Талас мамлекеттик университетинин улук окутуучусу жана студенттердин “Манас урпагы” гезитинин редактору болуп иштеп келет. 

1980-жылы Республикалык жаш таланттар фестивалынын жеңүүчүсү, Кыргыз Республикасынын Эл агартуусунун отличниги”, 2009-жылы “Маданияттын мыкты кызматкери” төш белгиси менен сыйланган.

1990-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
Кыргыз тилинде 

Жолдогу от. – Ф.: Адабият, 1990. - 56 б.

Сырдашуу: Ырлар. - Ф.: Мектеп, 1984. - 30 б.

Тааныш обон: Ырлар жана поэма. - Б.: Гүлчынар, 2009. - 165 б.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория: Кыргыз Республикасынын жазуучулары
 Категория:Инсандар
Бекташев Изатилла

Бекташев Изатилла – акын. Сузак районунун Кызыл-Сеңир айылында 1955-жылдын 10-сентябрында туулган. 

1978–1984-жж. Кыргыз мамлекеттик медициналык институтунун хирургия бөлүмүн бүтүргөн. 

Адабиятка болгон шыгы бала кезинен башталып, алгачкы «Жан дүйнө» аттуу ыр жыйнагы 2002-жылы жарык көргөн.

2003-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Кыргыз тилинде 
Жан дүйнө. – Жалал-Абад облустук басмаканасы, 2002. – 80 б.

Кылым кайрыктары: Ырлар жана поэмалар. – Жалал-Абад облустук басмаканасы, 2003. - 60 б.

Катылган сыр: Ырлар, поэмалар. – Б.: Бийиктик, 2009. – 96 б.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория: Кыргыз Республикасынын жазуучулары
 Категория:Инсандар
Боробаев Акматбек

Боробаев Акматбек – акын. Аксы районунун Авлетим айыл өкмөтүнүн Итагар айылында 1948-жылы 9-октябрда туулган. 1966-жылы Афлатун орто мектебин, 1973-жылы Кыргыз мамлекеттик медициналык институтунун дарылоо факультетин бүтүргөн.

1974-жылдан Жаңы-Жол райондук борбордук ооруканасында врач-хирург, травматолог болуп иштеп, азыркы учурда Аксы аймактык ооруканасында врач-травматолог кесиби боюнча эмгек жолун улантып келет. 

Аксыдан чыккан Сарыбай уулу Молдобагыш А.Боробаевдин таятасы. 

Ал студент кезинен баштап, ырларды жазып, жергиликтүү, облустук, республикалык гезиттерге жарыяланып келген. 

2008-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
Арча жыттуу айылым: Ырлар. – Б.: Бийиктик, 2007. – 98 б.

Ай туяк: Ырлар. – Б.: Бийиктик, 2009. – 232 б.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория: Кыргыз Республикасынын жазуучулары
 Категория:Инсандар
Анатолий Борцов

Борцов Анатолий - акын Борцов Анатолий Константинович Одессада 1917-жылы туулган. 1932-жылы Одессадагы жети жылдык мектепте, кийин трамвайчылардын окуу жайында окуган.

1933–1938-жж. Одессанын ар түрдүү ишканаларында слесарь болуп иштеп, 1938–1949-жж. Советтик Армиянын катарында кызмат өтөгөн. 1949-жылы Фрунзеге келип, 1950–1953-жж. Кыргызстан Компартиясынын Борбордук Комитетинин алдындагы Республикалык партиялык мектептин коменданты, 1954-жылы Первомайск Аткаруу комитетинин бөлүм башчысы, 1957-жылы СССР адабий фондусунун Кыргыз бөлүмүнүн директору, 1962–1974-жж. Кыргыз ССРинин мамлекеттик телерадиокомитетинин кабарчысы болгон. 

Чыгармалары 1955-жылдан баштап жарыяланып, «Аңчылык жөнүндө ырлар» аттуу алгачкы ырлар жыйнагы 1958-жылы жарык көргөн. 

Ал М.Токобаевдин, К.Маликовдун, Б.Карагуловдун чыгармаларын орус тилине которгон.

«1941–1945-жылдардагы Улуу Ата Мекендик согушта Германияны жеңгендигинин 30 жылдыгы» медалы менен сыйланган.

1963-жылдан СССР Жазуучулар союзунун мүчөсү болгон.

 Жарык көргөн китептери 
 Кыргыз тилинде 
Газета сатуучунун таңы: Поэма. – Ф.: Кыргызокуупедмамбас, 1962. – 16 б.

 Орус тилинде 
Стихи об охоте. – Ф.: Киргизгосиздат, 1958. – 52 с.

Навстречу солнцу. Сборник стихов. – Ф.: Киргизгосиздат, 1959. – 250 с. (Л. Аксельруд, А. Битюков, А. Борцов, Ф. Зарецкий и др.)

Ветры юга: Стихи. – Ф.: Киргизгосиздат, 1961. – 74 с.

Утро газетчика: Поэма. – Ф.: Киргизучпедгиз, 1962. – 22 с.

Лирика. – Ф.: Кыргызстан, 1965. – 96 с.

Ветры юга: Стихи. – Ф.: Киргизгосиздат, 1969. – 49 с.

Улица революции: Стихи и поэма. – Ф.: Кыргызстан. 1970. – 74 с.

Салам тебе, Кыргызстан: Стихи. – Ф.: Кыргызстан, 1975. – 140 с. (А. Борцов, И. Волобуева и др.).

Прощание с морем: Стихи и поэмы. – Ф.: Кыргызстан, 1978. – 148 с.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория: Кыргыз Республикасынын жазуучулары
 Категория:Инсандар
Маматибраим Бостонкулов

Бостонкулов Маматибраим - акын жана обончу Маматибраим Бостонкулов Кара-Кулжа районунун Токбай-Талаа айылында 1954-жылы 28-февралда туулган.

1970-жылы «Ленинчил жаш» орто мектебин бүтүрүп, Оштогу №21 кесиптик окуу жайында билим алган. 1974–1975-жж. «Ленинчил жаш» колхозунун клубунун директору болуп иштеген. 

1976–1980-жж. Ош шаарындагы Мамлекеттик музыкалык окуу жайынан билим алып, Ош облустук Эл чыгармачылык методикалык борборунда эмгектенген. 1982–1987-жж. Бишкектеги Бүбүсара Бейшеналиева атындагы Искусство институтунун хорду дирижерлөө бөлүмүндө окуган. 1984–2002-жж. Оштогу педагогикалык окуу жайынын мугалими, 2002–2003-жж. Ош Технологиялык университетинин маданий эстетикалык борборунун директору болуп иштеген. 

М.Бостонкулов 1968-жылы алгачкы обондуу чыгармаларын жаратып, учурда 200дөн ашык обондун, 7 фортепианолук пьеса, сонаталардын, 5 хордук, 50дөй балдар үчүн чыгармалардын автору катары таанымал. Анын алгачкы “Наристе күлкүсү” аттуу китеби 1996-жылы жарык көргөн. 

1975-жылы Кара-Кулжа районунун «Тоо-Булагы» ыр-бий ансамбли менен Москвада өткөн Бүткүл союздук кароо-сынакка катышып, лауреаттык наамга ээ болгон.

Эл чыгармачылыгынын Бүткүл союздук I, II, III кароо-сынактарынын, республикалык «Ыр кесе» оюн-зоок телеберүүлөрүнүн, республикалык, облустук, шаардык өздүк көркөм чыгармачылыгынын кароо-сынактарынын көп жолку лауреаты, дипломанты болгон.

Ош Технологиялык университетинин, Ош мамлекеттик университетинин гимнинин автору. Республикалык ички иштер министрлиги тарабынан жарыяланган милиция ырларынын кароо-сынагында «Милиция маршы» ыры менен 1-орунду, Кыргыз Республикасынын Коргоо министрлигинин жоокер ырлары сынагында «Сагынамын күт жаным» деген жоокер ыры менен 3-орунду жеңип алган. Ошондой эле ал Кыргыз Республикасынын Билим берүүнүн мыктысы жана Маданияттын мыкты кызматкери. 

Ал “Кара-Кулжа районунун ардактуу атуулу” наамын алып, 2010-жылы Кыргыз Республикасынын Ардак грамотасы менен сыйланган. Ал эми 2014-жылы Жогорку Кеңештин Ардак грамотасы менен сыйланган. 

2005-жылы Композиторлор Союзунун Ардактуу мүчөсү.

2006-жылдан Кыргыз Республикасынын Улуттук жазуучулар союзунун мүчөсү. 

2013-жылы Кыргыз Республикасынын Театрлар Союзунун академиги.

 Жарык көргөн китептери 
 Кыргыз тилинде 
Наристе күлкүсү. – Ош, 1996. - 64 б.

Ыр кесе сизге сунулду. – Б.: Бийиктик, 2004. - 136 б.

Чакырык: Ырлар. – Б.: Бийиктик, 2004. - 220 б.

Мезгил сапары: Жыйнак. – Б.: Кагаз ресурс, 2005. - 176 б.

Балдарга ырдесте: 1-7-кл. Хрестоматия. – Б.: Бийиктик, 2008. - 220 б.

Шүүдүрүм: -Бийиктик, 2011, -212б

Ыр маанай: -"Полиграфбумресурсы" басмаканасы, Бишкек. 2012. -236б

Рух шыбагасы: Ош басмаканасы. Ош 2014, 140б

Маданият баалулуктарын сактаган сырдуу Ош 3015: Улуу тоолор,2015.180б

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
 Категория:Инсандар
Турсуналы Бостонкулов

Бостонкулов Турсуналы - акын, драматург. Өзгөн районунун Ана-Кызыл айылында 1953-жылы туулган. 1984-жылы Москвадагы СССР Жазуучулар союзунун алдындагы А.М.Горький атындагы адабият институтун бүтүргөн.

Эмгек жолун 1973–1979-жж. колхоздо жумушчу болуп иштөөдөн баштаган. 1984-жылдан «Мектеп» басмасында корректор, «Кыргызфильм» киностудиясынын сценардык-редакциялык коллегиясында улук редактор, 1985-жылы «Кыргызстан» басмасынын редактору, ал эми 1988-жылдан тартып «Адабият» басмаканасынын фольклор жана поэзия бөлүмүнүн редактору болуп эмгектенген.

Чыгармалары 1970-жылдан тартып жарыяланып, «Дүбүрт» аттуу поэтикалык жыйнагы 1985-жылы жарык көргөн. Акындын чыгармалары республикалык жамааттык жыйнактарда, гезит-журналдарда жарыяланып келген.

Т.Бостонкулов тарабынан «Ташкындаган мезгил» (1985), «Ыйык кан» (1982), «Жомокко окшош чындык» (1988) пьесалары жазылган.

Кыргызстан ЛКЖС БКнын төрт Ардак грамотасы жана Кыргызстан Кинематографисттер союзунун Ардак грамотасы менен сыйланган. 1990-жылдан Кыргыз ССРинин Жазуучулар союзунун мүчөсү.

 Жарык көргөн китептери 
 Кыргыз тилинде 
Дүбүрт: Ырлар жана поэма. – Ф.: Кыргызстан, 1985. – 80 б. 

Кол тамга: Ырлар жана поэмалар. – Ф.: Адабият, 1990. – 120 б.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
Категория:Инсандар
Категория:Таажы-2012
Категория:Кыргыз акындары
Категория:Кыргыз театры
Категория:Кыргыз драматургиясы
Категория:Драматургдар
Категория:Кыргыз адабияты
Бөлөкбаева Венера

Бөлөкбаева Венера – акын. Токтогул районунда 1969-жылы 20-декабрда туулган. Кыргыз мамлекеттик университетинин журналистика факультетин аяктаган. 

1997-жылы жаш акын-жазуучулардын республикалык “Ала-Тоо – 97” фестивалынын лауреаты болуп, “Сорос – Кыргызстан” фондусунун демөөрчүлүгү менен “Гүкү энем” деген алгачкы ырлар жыйнагы 1998-жылы жарыкка чыккан. 

2004-жылы Эл аралык Айтматов фондунун, Швейцариялык Өнүктүрүү жана кызматташуу боюнча Башкармалыктын колдоосу менен өткөн жаш авторлордун “Дебют – 2004” адабий сынагына прозалык чыгармалары менен катышып Эл аралык Айтматов фондусунун Ысык-Көл жээгиндеги “Мастер-Класс” жайкы мектебинде окууга мүмкүнчүлүк алган жана прозалык (виньет) чыгармалары 2-орунга татыктуу болуп, кыргыз, орус, англис тилинде чыгарылган “Алманын мөмөлөрү” аттуу альманахка киргизилген. 

Ырлар жана ой-толгоолордон турган “Жүрөгүмдө” аттуу китеби Республикалык жаштар сыйлыгына татыктуу болгон.

Республикалык “Айтыш” коомдук фондусунун “Калемгер” адабий клубу уюштурган 2005, 2006-жылдагы сынагында “Мыкты аңгемелер сынагынын жеңүүчүсү” деген II даражадагы дипломдор менен сыйланган. 

1997-жылдан Кыргыз Республикасынын Жазуучулар союзунун мүчөсү.

 Жарык көргөн китептери 
 Кыргыз тилинде 
Гүкү энем: Ырлар. – Б.: Кыргыз Республикасынын Жазуучулар союзу, 1998. – 40 б.

Жүрөгүмдө: Ырлар жана ой-толгоолор. – Б.: Фиеста Бланка, 2005. – 100 б.

Көңүл: Прозалык чыгарма. – Б.: Фиеста Бланка, 2008. – 98 б.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6

Категория: Кыргыз Республикасынын жазуучулары
 Категория:Инсандар
Бөлөкбаева Рысбүбү

Бөлөкбаева Рысбүбү - жазуучу, филолог. Талас районунун Кара-Ой айылында 1951-жылы 8-июнда туулган.

Фрунзе шаарындагы №1 мектеп-интернатын, 1977-жылы СССРдин 50 жылдыгы атындагы Кыргыз мамлекеттик университетинин филология факультетин бүтүргөн.

Эмгек жолун телекөрсөтүү жана радио уктуруулар боюнча Мамлекеттик Комитетинде машинистка болуп иштөө менен баштаган. 1974–1976-жж. «Эфирде Кыргызстан» (азыркы «КТР – Обо») гезитинде редактор, 1976–1993-жж. Кыргыз радиосунун адабий-драмалык башкы редакциясында редактор, улук редактор болуп иштеген.

Мектепте 9-класста окуп жүргөндө биринчи жолу «Музыка» деген ыры «Жаш Ленинчи» журналына жарыяланган.

1978-жылы өткөн жаш жазуучуларынын Орто-Азия жана Казакстан регионалдык семинар-кеңешмесине катышкан.

Ал Виктор Астафьевдин, Альберто Моравианын, Нурали Кабулдун, Сайын Муратбековдун, Александр Ивановдун ж.б. бир катар чыгармаларын кыргыз тилине которгон. 

Белгилүү жазуучу жана окумуштуу Дайырбек Казакбаевдин чыгармаларынын эки томдугунун түзүүчүсү. 

1996-жылдан Кыргызстан Улуттук жазуучулар союзунун мүчөсү.

 Жарык көргөн китептери 
 Кыргыз тилинде 
Айыптуу эмес: Аңгеме. – Ф.: Мектеп, 1974. – 123-129 б. (жамаат. жыйнакта).

Турмуш: Повесть: – Ф.: Мектеп, 1978. – 37 б.

Мен аяган сезимдер: Аңгеме – Ф.: Кыргызстан, 1981. – 51–64 б. (жамаат. жыйнакта)

Өгөй энем – өз энем: Повесттен үзүндү. – Ф.: Кыргызстан, 1982. – 48–64 б. (жамаат. жыйнакта)

Кесир аял: Уламыш жана аңгемелер: – Б.: Бийиктик, 2009. – 82 б.

 Орус тилинде 
Безнравственная: Легенда и рассказы: – Б.: Бийиктик, 2009. – 82 с.

Котормосу

Муратбеков С. Жалбыз жыты: Аңгеме. – Ф.: Кыргызстан, 1985. – 274–298 с. (коллект.сборник)

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. – 456 б. ISBN 978-9967-26-379-6
Категория: Кыргыз Республикасынын жазуучулары
 Категория:Инсандар